Dagfinn Mannsåker

Dagfinn Mannsåker () var ein norsk historikar og riksarkivar.

Mannsåker vart fødd i Ullensvang, der far hans, Jon Mannsåker, var både prest og skulestyrar på Hardanger Folkehøgskule. Han voks opp fyrst her, sidan på Voss etter at familien flytte dit i 1928. I 1955 fekk Mannsåker graden Dr.philos. på avhandlinga Det norske presteskapet i det nittande hundreåret. Sosialhistoriske studiar. Mannsåker vart lektor i den høgare skulen 1954–59, universitetslektor i historie ved Universitetet i Oslo 1959–65 og riksarkivar 1965–82. Han var redaktør for Historisk Tidsskrift i mange år, og medarbeidar i fleire andre tidsskrift, i Norsk Biografisk Leksikon og Norsk Allkunnebok. 

Dagfinn Mannsåker var ein aktiv målmann. Han var i åra 1958-1961 formann i Bærum mållag, og i 1960-1964 leiar i Kringkastingsringen. 

Dagfinn Mannsåker var bror til statsråd Bergfrid Fjose.

 Utgjevingar (utval) 

 Jacob Aall: liv og gjerning før 1814, hovudfagsoppgåve i historie, Oslo, 1944.
 Det norske presteskapet i det nittande hundreåret. Sosialhistoriske studiar. 1954.
 Norsk samfunnslære, saman med Hans Aarnes. 1956.
 Norsk samfunnslære for realskolen/realskulen. saman med Hans Aarnes. 1959.
 Nyare forsking omkring 1814, i heftet 1814 og 1884, Oslo 1968.
 Diskresjonsspørsmål og personvern i lokalhistoria, i Heimen, 1977
 Dei religiøse folkerørslene og samfunnet ca. 1750 - 1850, i Streiftog i Kirkehistorien, Oslo 1996.
 Vegen til Kringsjå. Byggesaka til Riksarkivet fram til 1965, i Arkivmagasinet 1/1998

 Kjelder 
 Skanna kyrkjebøker i Ullensvang for 1916.
 Store Norske Leksikon om Mannsåker.
 Minnetale av Magne Skodvin, Det Norske Videnskaps-Akademis årbok 1995

Kategori:Norske riksarkivarar
Kategori:Norske historikarar
Kategori:Norske redaktørar
Kategori:Folk frå Voss
Kategori:Folk frå Ullensvang